CGB พุ่งแรงกว่า 5% สัญญาณเทคนิคมีแนวโน้มขาขึ้น
CGB พุ่งแรงกว่า 5% สัญญาณเทคนิคมีแนวโน้มขาขึ้น กูรูแนะ "ซื้อเก็งกำไร"
6 มิ.ย. 2559

ผู้สื่อข่าวรายงานว่า คาราบาวกรุ๊ป จำกัด (มหาชน) หรือ CBG ณ เวลา 12.05 น.ปรับขึ้น 5% มาอยู่ที่ 47.25 บาท เพิ่มขึ้น 2.25 บาท มูลค่าซื้อขาย 387.90 ล้านบาท เมื่อเวลา 11.54 น. โดยราคาเปิดตลาดที่ 45.50 บาท ราคาขึ้นสูงสุด 47.50 บาท และราคาลงต่ำสุด 45.50 บาท
 

โดยบล.เคจีไอ (ประเทศไทย) ระบุในบทวิเคราะห์ฯมองหุ้น CBG เป็นหุ้นตัวหนึ่งที่เป็นหุ้นรับบอลยูโร โดยประเมินบอลยูโร 2016 เริ่มแข่งขันสัปดาห์หน้าจะเป็น Sentiment ต่อยอดขายสินค้าประเภทอาหารและเครื่องดื่ม ขณะเดียวกันฝ่ายวิจัยฯประเมินการบริโภคในประเทศจะเริ่มฟื้นตัว จากราคาสินค้าเกษตรที่ปรับขึ้นขณะนี้ และปัญหาภัยแล้งที่เริ่มคลี่คลาย
ด้าน บล.ฟันันเซีย ไซรัส แนะ”ซื้อเก็งกำไร”หุ้น CBG ราคาหุ้นแกว่งตัวในลักษณะ Sideway Up มาได้ต่อเนื่อง โดยล่าสุดดีดตัวขึ้นแรงและทำจุดสูงสุดใหม่เป็นประวัติการณ์ด้วยมูลค่าการซื้อขายที่หนาแน่น ขณะที่ Indicator ต่าง ๆ ก็ส่งสัญญาณสนับสนุน น่าจะมีโอกาสปรับตัวขึ้นต่อตามกรอบเส้นแนวโน้มขาขึ้นได้ พร้อมให้แนวรับ 44.50-44, 43 บาท ส่วนแนวต้าน 47.50-48 บาท
ด้านบล.กรุงศรี ระบุว่า CBG แนวโน้มราคามีโอกาสปรับขึ้น กรอบราคาอยู่ที่ 44.00-48.00 บาท หากต่ำกว่ากรอบล่างควรขายคัตลอสออกไปก่อน